da fr cs da da fr he en da da it de da it da nb da da da da da da da da es da da da ms da da da da da da da da en de de nb da sv de nb da sv de nb da sv da nb da sv da da sv da it en da da da da fr en da da fr da fr da da da da nn da sv da en fr da fr da fr cs da da fr he en da da it de da da pl hu de en da da da de de fr en da da fr it fr de da da da da da ar da
Spaghetti med valnødder og salvie
Jeg er tosset med mad, simpelthen rendyrket foodie! Jeg kan relatere langt de fleste samtaleemner til mad - og er altid god for en opskrift på stort set hvad som helst. Jeg kan lide at lave det meste fra bunden; jeg elsker at bage, og køber aldrig hverken brød eller kager. Jeg bryder mig generelt ikke om halv- eller helfabrikata, og det økologiske fylder også meget i mit hjem.
Jeg har stadig kun kradset i overfladen med hensyn til opskrifter fra “Plenty More – Forny dit grønne køkken“, men denne var bare så enkel, og jeg havde alle ingredienserne i huset, så ingen indkøb var nødvendige. I en travl hverdag kan intet behov for indkøb altså godt gøre en ret endnu bedre 🙂
Det kræver selvfølgelig at man har adgang til frisk salvie, men sådan én plante har jeg heldigvis i vindueskarmen. Har du have, kan jeg kun anbefale salvie; den vokser godt og smager fantastisk. Det er en smag, man lige skal vænne sig til, da den godt kan virke lidt kraftig, men sammen med svin er den fantastisk – og prøv engang at lave pesto af salvie; det smager SKØNT!
500 g tørret spaghetti (jeg sværger til DeCecco)
revet skal af 1 økologisk citron
saft af ½ citron
50 g groftrevet parmesan
Sæt en stor gryde vand over med et ordentlig skud salt.
Varm ovnen op til 160 grader. Knus valnødderne let og læg dem på en bageplade. Giv dem ca. 5 minutter i ovnen, de skal bare begynde at dufte og blive let gyldne.
Hak salvien fint og kom den på en pande sammen med smørret. Lad den stege i 3-4 minutter. Tilsæt citronskallen sammen med fløden. Kom godt med peber i og lad det koge ind til det begynder at tykne. Træk panden af varmen.
Kom pastaen i det kogende vand og lad den koge, mens du rører i ny og næ.
Når pastaen er færdig, hældes vandet fra, bortset fra en deciliters penge, som evt. skal bruges til at justere saucen.
Pres citronsaften ned i saucen, og vend pastaen med sauce, valnødder og parmesanost. Virker den tør, tilsættes pastavandet.
Serveres med et ekstra drys parmesanost.
24. maj 2015 kl. 9:56
Uhmm, må prøves. Er rigtig glad for dine pastaopskrifter.
27. maj 2015 kl. 9:31
Tak. I forhold til hvor meget pasta vi egentlig spiser, har jeg foruroligende få pastaopskrifter på bloggen 🙂
27. maj 2015 kl. 18:20
De er dejlig nemme at gå til.
Brasede kartofler med kapers og stegt hvidløg | Signes Mad siger:
2. juli 2016 kl. 20:32
[…] er stor fan af Yotam Ottolenghi, som har skrevet en del kogebøger. Jeg har før omtalt “Plenty More”, som fik mig til at få øjnene (endnu mere) op for grøntsager som det vigtigste […]
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Risotto med bagt græskar
Toast Skagen – eller svensk rejesalat
Irsk kaffegranité med flødeskum
Semifreddo med bær og chokolade
"Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv."
- Signe Vinther, grundlægger af signesmad.dk
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.